
საქართველოს მთავრობის 

დადგენილება №151
2012 წლის 24 აპრილი
ქ. თბილისი 
„საქართველოს განათლებისა და მეცნიერების სამინისტროს დებულების დამტკიცების შესახებ“ საქართველოს მთავრობის 2004 წლის 21 მაისის №37 დადგენილებაში ცვლილების შეტანის თაობაზე

მუხლი 1. „ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად, შეტანილ იქნეს ცვლილება „საქართვე​ლოს განათლებისა და მეცნიე​​რების სამინისტროს დებულების დამტკიცების შესახებ“ საქართველოს მთავ​რობის 2004 წლის 21 მაისის №37 დადგენილე​ბა​ში (სსმ, 2004 წელი, მუხლი 460) და ამ დადგენილებით დამტკიცე​ბული დებუ​ლების 41 მუ​ხ​ლის მე-2 პუნქტი ჩამოყალიბდეს შემდეგი რედაქციით:

„2. შიდა აუდიტის დეპარტამენტის ძირითადი ამო​ცანებია:

ა) სამინისტროს წინაშე არსებული რისკების დადგენა და მათი მართვის ხარისხის შეფასება; 

ბ) ფინანსური მართვისა და კონტროლის სისტემის ადეკვატურობისა და ეფექტიანობის შეფასება; 
გ) სამინისტროს სტრუქტურული ქვედანაყოფების, ტერიტორიული ორ​გა​ნოებისა და სამინისტროს სისტემაში შემავალი საჯარო სამართლის იური​დი​ული პირების საქმიანობის საქართველოს კანონმდებლობასთან შესაბამი​სო​ბის შეფასება/მონიტორინგი;

დ) სამინისტროს საქმიანობის ეკონომიკურობის, ეფექტიანობისა და პრო​​​დუქტიულობის გაზრდის მიზნით რეკომენდაციების შემუშავება; 

ე) ფინანსური და სხვა ინფორმაციის სანდოობის, სიზუსტისა და სის​რუ​ლის შეფასება; 

ვ) სამინისტროს აქტივების, სხვა რესურსებისა და ინფორმაციის ადეკვა​ტურად დაცულობის შეფასება;
ზ) სისტემური აუდიტის, შესაბამისობის აუდიტის, ეფექტიანობის აუ​დიტის, ფინანსური აუდიტისა და ინფორმაციული ტექნოლოგიების აუდი​ტის განხორციელება;

თ) სამინისტროს სტრუქტურული ქვედანაყოფების, ტერიტორიული ორგანოებისა და სამინისტროს სისტემაში შემავალი საჯარო სამართლის იუ​რი​დი​ული პირების მიერ სამართლებრივი აქტების მოთხოვნათა დაცვის კონ​ტროლი; 

ი) სამინისტროს სისტემაში სამართალდარღვევის ფაქტის, სამსახურებ​რი​ვი გადაცდომის ან/და სამინისტროს მიზნებთან შეუსაბამო ქმედების არ​სებობის შემოწმება და აღმოჩენა, მათი გამომწვევი და ხელშემწყობი მიზეზე​ბის დადგენა და პრევენციული ღონისძიებების განხორციელება;

კ) სამინისტროს სისტემაში სამართალდარღვევის ფაქტის, სამსახურებ​რივი გადაცდომის ან/და სამინისტროს მიზნებთან შეუსაბამო ქმედების არსე​ბობის შემოწმებისა და გამოვლენის მიზნით ინსპექტირების ჩატარება, ინს​პექ​ტირების დასკვნის მომზადება და მინისტრისათვის წარდგენა;

ლ) სამართალდარღვევის ფაქტის, სამსახურებრივი გადაცდომის ან/და სამინისტროს მიზნებთან შეუსაბამო ქმედების თაობაზე ინფორმაციის შემც​ველი განცხადებებისა და წერილების შესწავლის შედეგად დასკვნის მომზა​დე​ბა და მინისტრისათვის წარდგენა;
მ) სამინისტროს ტერიტორიული ორგანოების – საგანმანათლებლო რე​სურს​ცენტრების უფლებამოსილი თანამშრომლების მიერ სამართალდარღვე​ვის ფაქტის, სამსახურებრივი გადაცდომის ან/და დაწესებულების მიზნებთან შეუსაბამო ქმედების არსებობის შემოწმების შედეგად გამოვლენილ ფაქტებზე სამინისტროსათვის წარდგენილი ინფორმაციის საფუძველზე დასკვნის მომ​ზა​დება და მინისტრისათვის წარდგენა;

ნ) სამინისტროს მოსამსახურეთა მიერ დისციპლინის დაცვის კონტრო​ლი;

ო) სამინისტროს მოსამსახურეების ინტერესთა კონფლიქტის ფაქტების გამოვლენა და შესაბამისი რეაგირება;

პ) სამინისტროს სისტემაში სამსახურებრივი ეთიკის ნორმების შესრუ​ლე​ბის კონტროლისა და ზედამხედველობის განხორციელება;
ჟ) აფხაზეთის ავტონომიური რესპუბლიკის განათლების სამინისტროსა და აჭარის ავტონომიური რესპუბლიკის განათლების სამინისტროს დასაბუ​თე​ბული შუამდგომლობის საფუძველზე, შესაბამისი ავტონომიური რესპუბ​ლი​კების ტერიტორიაზე არსებული საჯარო სამართლის იურიდიული პირის – ზოგადსაგანმანათლებლო დაწესებულების, მისი თანამშრომლების მიმართ კა​ნონმდებლობით გათვალისწინებული პასუხისმგებლობის ზომების გამოყე​ნე​ბის შესახებ წინადადებების მინისტრისათვის წარდგენა;

რ) სხვა საქმიანობები, რომ​ლებიც გამომდინარეობს სამინისტროს ინტე​რე​​სე​​ბიდან და არ ეწინააღმდეგება საქართველოს კანონმდებლობას, „სახელმ​წი​ფო ში​და ფინანსური კონტროლის შესახებ“ საქართველოს კანონის მიზნებ​სა და ში​და აუდიტორის დამოუკიდებლობის პრინციპებს.“.

მუხლი 2. დადგენილება ამოქმედდეს გამოქვეყნებისთანავე. 

პრემიერ-მინისტრი  

ნ. გილაური


